CELEX: 32020R0393
Language: ro
Date: 2020-03-11 00:00:00
Title: Regulamentul de punere în aplicare (UE) 2020/393 al Comisiei din 11 martie 2020 de modificare a anexei I la Regulamentul (CE) nr. 798/2008 în ceea ce privește rubrica referitoare la Rusia din lista țărilor terțe, teritoriilor, zonelor sau compartimentelor din care anumite produse obținute de la păsări de curte pot fi importate în Uniune sau pot tranzita Uniunea, în legătură cu boala de Newcastle (Text cu relevanță pentru SEE)

12.3.2020   
               
               
                  RO
               
               
                  Jurnalul Oficial al Uniunii Europene
               
               
                  L 76/1
               
            
         REGULAMENTUL DE PUNERE ÎN APLICARE (UE) 2020/393 AL COMISIEI
         din 11 martie 2020
         de modificare a anexei I la Regulamentul (CE) nr. 798/2008 în ceea ce privește rubrica referitoare la Rusia din lista țărilor terțe, teritoriilor, zonelor sau compartimentelor din care anumite produse obținute de la păsări de curte pot fi importate în Uniune sau pot tranzita Uniunea, în legătură cu boala de Newcastle
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva 2002/99/CE a Consiliului din 16 decembrie 2002 de stabilire a normelor de sănătate animală care reglementează producția, transformarea, distribuția și introducerea produselor de origine animală destinate consumului uman (1), în special articolul 8 teza introductivă, articolul 8 punctul 1 primul paragraf, articolul 8 punctul 4 și articolul 9 alineatul (4) litera (c),
         având în vedere Directiva 2009/158/CE a Consiliului din 30 noiembrie 2009 privind condițiile de sănătate animală care reglementează comerțul intracomunitar și importurile din țări terțe de păsări de curte și de ouă pentru incubație (2), în special articolul 23 alineatul (1), articolul 24 alineatul (2) și articolul 25 alineatul (2),
         întrucât:
         
                     (1)
                  
                  
                     Regulamentul (CE) nr. 798/2008 al Comisiei (3) stabilește cerințele de certificare sanitar-veterinară pentru importul în Uniune și tranzitul prin Uniune, inclusiv depozitarea în timpul tranzitului, ale păsărilor de curte și ale produselor de pasăre (denumite în continuare „produsele”). Regulamentul menționat prevede că aceste produse pot fi importate în Uniune și pot tranzita Uniunea numai dacă provin din țările terțe, teritoriile, zonele sau compartimentele menționate în coloanele 1 și 3 din tabelul cuprins în partea 1 a anexei I la regulamentul respectiv.
                  
               
                     (2)
                  
                  
                     De asemenea, în Regulamentul (CE) nr. 798/2008 sunt precizate condițiile pe care trebuie să le îndeplinească o țară terță, un teritoriu, o zonă sau un compartiment pentru a fi considerate indemne de gripa aviară înalt patogenă (HPAI) sau de boala de Newcastle.
                  
               
                     (3)
                  
                  
                     Rusia este menționată în tabelul din partea 1 a anexei I la Regulamentul (CE) nr. 798/2008 ca țară terță pentru care sunt autorizate importul în Uniune și tranzitul prin Uniune al anumitor produse aviare provenite de pe întregul său teritoriu. Cu toate acestea, autorizația acordată Rusiei pentru carnea de pasăre pentru consum uman destinată importului în Uniune sau tranzitului prin aceasta este suspendată din 17 noiembrie 2016 din cauza confirmării apariției focarelor de gripă aviară înalt patogenă (HPAI) de subtip H5N8 în exploatații avicole de pe teritoriul țării.
                  
               
                     (4)
                  
                  
                     La 28 ianuarie 2019, Rusia a confirmat prezența bolii de Newcastle într-o exploatație avicolă de pe teritoriul său. De atunci, Rusia a confirmat prezența mai multor focare ale bolii de Newcastle în exploatații avicole de pe teritoriul său.
                  
               
                     (5)
                  
                  
                     În august 2019, autoritățile sanitar-veterinare din Rusia au transmis Comisiei informații privind focarele bolii de Newcastle de pe teritoriul său începând cu ianuarie 2019.
                  
               
                     (6)
                  
                  
                     Din cauza respectivelor focare confirmate ale bolii de Newcastle, Rusia nu poate fi considerată indemnă de această boală, iar autoritățile sanitar-veterinare din Rusia nu sunt în măsură să certifice transporturile de carne de pasăre pentru consum uman destinate importului în Uniune sau tranzitului prin aceasta.
                  
               
                     (7)
                  
                  
                     Din motive de claritate și de securitate juridică, rubrica pentru Rusia din tabelul care figurează în partea 1 a anexei I la Regulamentul (CE) nr. 798/2008 trebuie modificată pentru a se ține cont de situația epidemiologică din țara terță respectivă și pentru a se indica data de închidere de la care țara terță respectivă nu poate fi considerată ca fiind indemnă de boala de Newcastle.
                  
               
                     (8)
                  
                  
                     Prin urmare, anexa I la Regulamentul (CE) nr. 798/2008 trebuie modificată în consecință.
                  
               
                     (9)
                  
                  
                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTUL REGULAMENT:
         
            Articolul 1
            Partea 1 a anexei I la Regulamentul (CE) nr. 798/2008 se modifică în conformitate cu anexa la prezentul regulament.
         
         
            Articolul 2
            Prezentul regulament intră în vigoare în a treia zi de la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 11 martie 2020.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 18, 23.1.2003, p. 11.
         
            (2)  JO L 343, 22.12.2009, p. 74.
         
            (3)  Regulamentul (CE) nr. 798/2008 al Comisiei din 8 august 2008 de stabilire a unei liste a țărilor terțe, teritoriilor, zonelor sau compartimentelor din care pot fi importate în Comunitate și pot tranzita Comunitatea păsările de curte și produsele de pasăre, precum și a cerințelor de certificare sanitar-veterinară (JO L 226, 23.8.2008, p. 1).
      
      
         
            ANEXĂ
            În partea 1 a anexei I la Regulamentul (CE) nr. 798/2008, rubrica referitoare la Rusia se înlocuiește cu următorul text:
            
               
                           Codul ISO și numele țării terțe sau al teritoriului
                        
                        
                           Codul țării terțe, al teritoriului, zonei sau compartimentului
                        
                        
                           Descrierea țării terțe, a teritoriului, zonei sau compartimentului
                        
                        
                           Certificat sanitar-veterinar
                        
                        
                           Condiții specifice
                        
                        
                           Condiții specifice
                        
                        
                           Situația supravegherii gripei aviare
                        
                        
                           Situația vaccinării împotriva gripei aviare
                        
                        
                           Situația combaterii salmonelei(6)
                           
                        
                     
                           Model(e)
                        
                        
                           Garanții suplimentare
                        
                        
                           Data de închidere(1)
                           
                        
                        
                           Data de deschidere(2)
                           
                        
                     
                           1
                        
                        
                           2
                        
                        
                           3
                        
                        
                           4
                        
                        
                           5
                        
                        
                           6
                        
                        
                           6A
                        
                        
                           6B
                        
                        
                           7
                        
                        
                           8
                        
                        
                           9
                        
                     
                           „RU-Rusia
                        
                        
                           RU-0
                        
                        
                           Întreaga țară
                        
                        
                           EP, E
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                           S4”
                        
                     
                           POU
                        
                        
                            
                        
                        
                           P2
                        
                        
                           17.11.2016
                        
                        
                            
                        
                        
                            
                        
                        
                            
                        
                     
                            
                        
                        
                           P3
                        
                        
                           28.1.2019